CELEX: 22011D0071
Language: lt
Date: 1309478400000
Title: 2011 m. liepos 1 d. EEE jungtinio komiteto sprendimas Nr. 71/2011, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

6.10.2011   
            
            
               LT
            
            
               Europos Sąjungos oficialusis leidinys
            
            
               L 262/27
            
         EEE JUNGTINIO KOMITETO SPRENDIMAS
   Nr. 71/2011
   2011 m. liepos 1 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2011 m. kovo 12 d. EEE jungtinio komiteto sprendimu Nr. 25/2010 (1);
            
         
               (2)
            
            
               į Susitarimą turi būti įtrauktas 2010 m. rugpjūčio 3 d. Komisijos sprendimas 2010/453/ES, kuriuo pagal Europos Parlamento ir Tarybos direktyvą 2004/23/EB nustatomos tikrinimų ir kontrolės priemonių sąlygų bei pareigūnų mokymo ir kvalifikacijos žmogaus audinių ir ląstelių srityje gairės (2),
            
         PRIĖMĖ ŠĮ SPRENDIMĄ:
   1 straipsnis
   Po Susitarimo II priedo XIII skyriaus antraštinės dalies „TEISĖS AKTAI, Į KURIUOS ATSIŽVELGIA SUSITARIANČIOSIOS ŠALYS“ 17 punkto (Komisijos pranešimas apie patentuotų vaistų, kuriems jau išduoti leidimai prekiauti rinkoje, lygiagretų importą) įterpiamas šis punktas:
   
      
                  „18.
               
               
                  
                     32010 D 0453: 2010 m. rugpjūčio 3 d. Komisijos sprendimas 2010/453/ES, kuriuo pagal Europos Parlamento ir Tarybos direktyvą 2004/23/EB nustatomos tikrinimų ir kontrolės priemonių sąlygų bei pareigūnų mokymo ir kvalifikacijos žmogaus audinių ir ląstelių srityje gairės (OL L 213, 2010 8 13, p. 48).“
               
            
   2 straipsnis
   
      Europos Sąjungos oficialiojo leidinio EEE priede skelbtinas Sprendimo 2010/453/ES tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2011 m. liepos 2 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2011 m. liepos 1 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 143, 2010 6 10, p. 18.
   
      (2)  OL L 213, 2010 8 13, p. 48.
   
      (3)  Konstitucinių reikalavimų nenurodyta.